A BIZOTTSÁG 1065/2009/EK RENDELETE
(2009. november 5.)
az 1278/2008/EK rendelet által a sertéshús tekintetében előírt magántárolási támogatásra vonatkozó egyedi intézkedések meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
tekintettel az egyes mezőgazdasági termék magántárolásához nyújtható közösségi támogatás odaítélésére vonatkozó közös szabályok megállapításáról szóló, 2008. augusztus 20-i 826/2008/EK bizottsági rendeletre (2) és különösen annak 23. cikke (3) bekezdésére,
mivel:
(1)
A helyzet vizsgálata rávilágított annak veszélyére, hogy az érdekeltek túl nagy számban nyújtanak be sertéshús-magántárolásra vonatkozó kérelmeket a magántárolási támogatás formájában az írországi sertéshúspiac vonatkozásában megvalósítandó rendkívüli támogatási intézkedések elfogadásáról szóló, 2008. december 17-i 1278/2008/EK bizottsági rendelettel (3) bevezetett támogatási rendszer keretében.
(2)
Ezért indokolt felfüggeszteni az 1278/2008/EK rendelettel bevezetett rendszer alkalmazását és elutasítani a szóban forgó kérelmeket.
(3)
A spekulációk elkerülése érdekében indokolt, hogy e rendelet a kihirdetését követő napon lépjen hatályba,
ELFOGADTA EZT A RENDELETET:
1. cikk
(1) Az 1278/2008/EK rendelet alkalmazását fel kell függeszteni a 2009. november 8-tól2009. november 13-ig tartó időszakra. Az ezen időszak alatt benyújtott szerződéskötési kérelmek nem fogadhatók el.
(2) A 2009. november 3. után benyújtott kérelmeket, amelyek elfogadásáról az (1) bekezdésben említett időszakban született volna döntés, a Bizottság elutasítja.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. november 5-én.